Na ndenge bato ya ebele bayebi te, Commission ya Union Européenne ezali kobongisa mpo na kotia na makasi mpe
na ndenge ya monene libenga ya elektroniki, oyo babengi EUid Wallet, kino na mobu 2030.
Bazali ko investir mbongo ebele ya €90 millions na misala minei ya komeka, oyo ekomeka mpe bisika ebele ya kosalela yango.
Oyo etali nzela ya kozwa misala ya boyangeli ya leta mpe matomba ya social security, kopesa bapasseport mpe ba
visa, mikanda ya kokumba mituka, mikanda ya monganga mpe mikanda ya kelasi, mpe bilembeteli ya mosala.
Bisika mosusu ya kosalela ezali: kotia sinyatire na ba kontra oyo ezali na nguya ya mobeko, kokomisa ba carte SIM ya
réseau ya telefone, kofungola ba compte na banki, mpe kosalisa mpo na kofuta na nzela ya internet.
Ezali ata na makanisi ya kokangisa portemonnaie ya EUid na nimero ya identité personnel oyo ekozala ya bomoi mobimba.
Mpo na Allemagne, likanisi ya kosalela EUid wallet na mboka elakisi ete misala oyo elandi ekosalema na nzela na yango:
Elembo ya bokonzi ya moboti, kobomba ba certificats officiels ya bizaleli malamu, mpe elembo ya koyeba moto ntango ya kofungola ba
comptes mpo na botindani ya ba emails to kosalela ba réseaux sociaux, kokomisa nkombo na ba hôtels, mpe
kosomba ba tiké ya bilambo oyo ekomami na nkombo ya moto.
Emonani polele ete makoki ya kosalela bokonzi mabe na ndenge ya mabe na bokotisi ya
portemonnaie ya EUid ekozala pene na ndelo te.
Na mikolo ezali koya, bakonzi ya leta bakoki kolandela bana mboka na mosala moke mpenza ya biro, na kofina kaka
mbala moko na souris, ndenge balobaka, mpe kotia bitumbu nyonso oyo bamonaka ete esengeli.
Ekozala mpe likambo ya kokanisa mpo na kokamba bizaleli ya bana mboka mpo na kokokisa mikano ya politiki to ya nkita.
Nyonso mibale esalelamaka déjà mingi na République Populaire ya Chine lelo oyo.
Na ndakisa, bokumbi-kumbi ya bato ekoki kopekisama soki "ba budgets" na bango moko ya CO₂
esili, mpo na bantina ya "libateli ya klima".
Kasi, bizaleli oyo elingami te ekoki mpe
ekómisi noki kokanga ba konti ya numériki mpe na yango, bato oyo likambo yango etali bakomi na likoki te ya kosala eloko.
Emonani polele: portemonnaie EUid ekozala esaleli moko ya makasi mpo na leta, oyo bakoki kosalela na ndenge balingi
mpe na pɛtɛɛ mpo na kokanga bato ya opposition to kutu kolongola bango na kofina kaka mbala moko na souris.
mpe pene na lolenge moko te ya komibatela ekotikala.
Yango ekomema na bokonzi ya mobimba likolo ya bato, mpe ekokamba na "Mibeko ya Sika ya
Mokili Mobimba" oyo bazali sikoyo kosakola polele.
Na kati ya basusu, Klaus Schwab, mobandisi ya Forum Économique Mondial (WEF), azali kosala kampanye makasi mpo na likambo oyo.
Mpe mikano ya WEF elobi polele ete bato basengeli kolandelama mpe kokontrolama na ndenge nyonso ekoki kosalema.
Batelemisi ya bolingo, moko te kati na biso alingi kolamuka na kati ya boombo ya numériki oyo ekoki mpasi mpo na komibatela.
Sikawa, tósala elongo mpo na kosalela libaku oyo mpo na koyebisa bato oyo bazali pembeni na biso makambo
ya sika mpe komatisa bango makanisi na likambo oyo.
Kopanza ya ba programmes oyo mpe misusu ya sika mpenza, oyo tokolakisa na sima, ezali esaleli moko oyo
ekoki kosalema mpo na komema pole na kati ya molili oyo.
Na bomoko na solo mpe na koluka bonsomi mpe kimya, eloko moko te ekoki koleka biso.